cyanic-selkie/wikianc huggingface dataset:
সেন্ট পল, মিনেসোটা
ইতিহাস
বর্তমান ইন্ডিয়ান মাউন্ড পার্কের সমাধিস্থলের সমাধির ঢিবিটি নির্দেশ করে যে প্রায় ২,০০০ বছর আগে এই অঞ্চলে হোপওয়েল জাতির স্থানীয় আমেরিকানদের বসবাস ছিল। ওজিবওয়ে জাতিদের দ্বারা মিল ল্যাকস হ্রদের সাদোক্স উপজাতির মডেওয়াক্যান্টন ডাকোটা উপ-উপজাতিরা পূর্বপুরুষের জায়গা থেকে বাস্তুচ্যুত হওয়ার পরে ১৭তম শতাব্দীর শুরু থেকে ১৮৩৭ সাল অবধি ঢিবির কাছাকাছি বাস করে । নদীর পূর্ব পার্শ্বে প্রকাশিত সাদা বালির পাথরের খণ্ডগুলির জন্য ডাকোটাদের দ্বারা এই অঞ্চলটিকে ইম্নিজা-স্কা ("সাদা ক্লিফস") বলে অভিহিত করা হয়। ইম্নিজা-স্কা গুহায় পূর্ণ ছিল, যা ডাকোটাদের উপযোগী ছিল। অনুসন্ধানকারী জোনাথন কার্ভার ১৭৬৭ সালে সমাধির ঢিবিগুলির নীচের অংশে ঐতিহাসিক ওয়াকান ঢিবিকে নথিভুক্ত করেন।
ভূগোল
অবতরণ বন্দর হিসাবে সেন্ট পলের ইতিহাস ও বৃদ্ধি জলপথের সাথে অঙ্গাঙ্গীভাবে জড়িত। শহরের ভৌগোলিক বৈশিষ্ট্য, মিসিসিপি ও মিনেসোটা নদীর মোহনা, এ অঞ্চলে সর্বশেষ বরফ যুগে গঠিত হয়।  খাড়া নদী তীর ও নাটকীয় প্যালিসেড (উঁচু খাড়া পাহার), যাদের উপরে এই শহরটি নির্মিত হয়েছে, সেগুলোও এ সময় গঠিত হয়েছিল। শহরটি পূর্ব-মিনেসোটাতে অবস্থিত।
মিসিসিপি নদী শহরের পশ্চিম, দক্ষিণ-পশ্চিমাঞ্চল ও দক্ষিণ-পূর্ব দিকের অংশে পৌরসভার সীমানা গঠন করে। রাজ্যের বৃহত্তম শহর মিনিয়াপলিস পশ্চিম দিকে অবস্থিত।
সরকার
সেন্ট পল শহরের শক্তিশালী মেয়র-কাউন্সিল ব্যবস্থার একটি বৈকল্পিক রয়েছে। মেয়র শহরের প্রধান নির্বাহী ও প্রধান প্রশাসনিক কর্মকর্তা এবং সাত সদস্যের সিটি কাউন্সিল হল শহরের আইনসভা সংস্থা। মেয়র সমগ্র শহরের জনগণ দ্বারা নির্বাচিত হয় এবং সিটি কাউন্সিলের সদস্যরা প্রায় সমান জনসংখ্যার সাতটি পৃথক ভৌগোলিক ওয়ার্ড থেকে নির্বাচিত হন।  মেয়র ও কাউন্সিল সদস্য উভয়ই চার বছরের মেয়াদে দায়িত্ব গ্রহণ করেন।
শিক্ষা
বোস্টনের পরে সেন্ট পল মাথাপিছু উচ্চ শিক্ষাপ্রতিষ্ঠানের সংখ্যায় যুক্তরাষ্ট্রের মধ্যে দ্বিতীয় স্থানে রয়েছেন। সেন্ট পল শহরের উচ্চ শিক্ষাপ্রতিষ্ঠানগুলির মধ্যে তিনটি সরকারি ও আটটি বেসরকারি কলেজ, বিশ্ববিদ্যালয় এবং পাঁচটি মাধ্যমিকোত্তর প্রতিষ্ঠান অন্তর্ভুক্ত রয়েছে। সুপরিচিত কলেজ ও বিশ্ববিদ্যালয়গুলির মধ্যে রয়েছে সেন্ট ক্যাথরিন বিশ্ববিদ্যালয়, কনকর্ডিয়া বিশ্ববিদ্যালয়, হ্যামলাইন বিশ্ববিদ্যালয়, ম্যাকালেস্টার কলেজ এবং সেন্ট থমাস বিশ্ববিদ্যালয়। সেন্ট পল ভিত্তিক মেট্রোপলিটন স্টেট বিশ্ববিদ্যালয় ও সেন্ট পল কলেজ অ-প্রথাগত শিক্ষার্থীদের জন্য কাজ করে। একই সাথে শহরটিতে অবস্থিত  মিচেল হ্যামলাইন স্কুল অব ল হল একটি আইন বিদ্যালয়।
তাল ইলান
থাম্ব|তাল ইলান তাল ইলান (জন্ম ১৯৫৬) একজন ইসরায়েলি বংশোদ্ভূত ইতিহাসবিদ। বিশেষ করে তিনি ইহুদি ধর্মে নারীদের ইতিহাস বিষয়ের গবেষক ও অভিধানবিদ। তিনি রাব্বিনিক সাহিত্য, প্রাচীন ইহুদি ধর্মে র ইতিহাস, ডেড সি স্ক্রোল, প্রাচীন ইহুদি হিস্টোরিওগ্রাফি, ইহুদি এপিগ্রাফি, প্রত্নতত্ত্ব এবং প্যাপাইরোলজি, ওনোম্যাস্টিক এবং প্রাচীন ইহুদি জাদুতে তার কাজের জন্য পরিচিত। তিনি ব্যাবিলনীয় তালমুদের (এফসিবিটি) নারীবাদী ভাষ্যর প্রবর্তক এবং পরিচালক। তিনি জেরুজালেমের হিব্রু বিশ্ববিদ্যালয় থেকে শিক্ষা লাভ করেন। তিনি বর্তমানে বার্লিনের ফ্রি বিশ্ববিদ্যালয়ের (Freie Universität Berlin) ইহুদি স্টাডিজের অধ্যাপক।
প্রাথমিক জীবন এবং শিক্ষা
তাল ইলান ১৯৫৬ সালের ২৪ শে জানুয়ারি নেগেভ মরুভূমির কিবুতজ লাহাভে জন্মগ্রহণ করেন। তিনি জেরুজালেমের হিব্রু বিশ্ববিদ্যালয়ে পিএইচডি করেছিলেন। তার থিসিস ছিল হেলেনিস্টিক রোমান যুগে (৩৩২ খ্রিস্টপূর্বাব্দ-২০০০) ফিলিস্তিনের ইহুদি নারী।
কাজ
ইলান তার থিসিস অনুসরণ করে জেরুজালেম বিশ্ববিদ্যালয়ে ইহুদি জনগণের ইতিহাস বিভাগে শিক্ষকতা করেন। তিনি ২০০৩ সালে বার্লিনের ফ্রেই বিশ্ববিদ্যালয়ের ইহুদি অধ্যয়নের অধ্যাপক হন। তিনি ফ্রাঙ্কফুর্ট বিশ্ববিদ্যালয়, ওল্ডেনবার্গ বিশ্ববিদ্যালয়, হার্ভার্ড, ইয়েল, ইহুদি থিওলজিক্যাল সেমিনারি, স্কিটার ইনস্টিটিউট, বেন গুরিয়ন বিশ্ববিদ্যালয়, ট্রিনিটি কলেজ, অক্সফোর্ড এবং লিও বেক কলেজে বক্তৃতা দিয়েছেন এবং ফেলোশিপ করেছেন।
তাল ইলান তার চারটি রচনায় বাইবেল, হেলেনবাদী সাহিত্য এবং রাব্বিনিক সাহিত্যে লিঙ্গ সমস্যাগুলি পরীক্ষা করেছেন: তার পিএইচডি প্রকল্প, দ্বিতীয় মন্দির সাহিত্যে নারী, আমার এবং আপনার এবং তার, এবং মহিলাদের একীভূত করা। তিনি এই গ্রন্থগুলি ব্যাখ্যা করার জন্য নারীবাদী তত্ত্ব ব্যবহার করেন, এবং তার কাজকে অবহিত করার জন্য ভাষা, পাঠ্য এবং পাঠ্য ঐতিহ্যের প্রতি মনোযোগ দেন। ব্যাবিলনীয় তালমুদের উপর নারীবাদী মন্তব্যে এই ধারণাগুলি আরও এগিয়ে নিয়ে গেছে।
ইলানের কাজ, মিশর থেকে পচনশীল উপাদানের উপর ইহুদি ও ইহুদিধর্মের উপর পাঠ্যসংগ্রহ: ৩৩০ খ্রিস্টপূর্বাব্দ-৭০০ সিই, নোয়া হাচামের সহযোগিতায় লেখা, হেলেনবাদী সময় থেকে আরব বিজয় পর্যন্ত মিশরে ইহুদিদের প্রমাণ সংশোধন, আপডেট এবং প্রকাশ করে। ইলান এই প্রকল্পে যে উপকরণগুলির সাথে কাজ করছেন তা হল প্যাপিরাস, ওস্ট্রাকা এবং পার্চমেন্ট।
মাগ্নেস (পৌরাণিক চরিত্র)
গ্রিক পুরাণে, মাগ্নেস ছিল দুইজন লোকের নাম।
অশুভ সংকট
অশুভ সংকট (Problem of evil) দ্বারা সেই সমস্যাকে বোঝানো হয় যা প্রশ্ন করে যে, সর্বশক্তিমান, সর্বহিতকারী ও সর্বজ্ঞ ঈশ্বর যেখানে উপস্থিত সেখানে কীকরে অশুভের অস্তিত্বও থাকতে পারে। অশুভ সংক্রান্ত যুক্তি দাবী করে, যেহেত্য অশুভের অস্তিত্ব আছে, তাহলে হয় ঈশ্বরের অস্তিত্ব নেই, অথবা ঈশ্বরের তিনটি বৈশিষ্ট্যের (সর্বশক্তিমান, সর্বহিতকারী ও সর্বজ্ঞ) এর একটিও নেই। এর বৈপরীত্য দেখানোর চেষ্টাকে ধর্মতত্ত্বের শিরোনামের অধীনে আলোচনা করা হয়। ধর্মদর্শন ছাড়াও সমস্যাটি ধর্মতত্ত্ব ও নীতিবিদ্যা শাখায় গুরুত্বপূর্ণ।
অশভ সংকটকে প্রায়ই দুটো আকারে গঠন করা যায়: তর্কশাস্ত্রীয় অশুভ সংকট এবং প্রামাণিক অশুভ সংকট। তর্কশাস্ত্রীয় অশুভ সংকটভিত্তিক যুক্তিসমূহ ঈশ্বর ও অশুভ - উভয়েরই সহ-অস্তিত্বকে যৌক্তিকভাবে অসম্ভব দাবী করে। অন্যদিকে প্রামাণিক অশুভ সংকটভিত্তিক যুক্তিসমূহ এই জগতে অশুভের অস্তিত্ব আছে, এটি দেখিয়ে সর্বশক্তিমান, সর্বহিতকারী ও সর্বজ্ঞ ঈশ্বরের অস্তিত্ব অসম্ভব দাবী করে। অশুভ সংকট অ-মানব জীবনের ক্ষেত্রেও প্রযুক্ত হয়, যেহেতু মানুষ ছাড়া অন্যান্য প্রাণীদেরকেও প্রাকৃতিক অশুভের কারণে ভুগতে হয় এবং মানুষেরাও তাদের প্রতি নিষ্ঠুরতা দেখায়।
মার্গাস
মার্গাস (Mergus) হচ্ছে অ্যানাটিডি পরিবারের একটি গণের নাম। এরা মাঝারি আকারের হাঁস, অনেকটা স্মিউ হাঁসের মত; লম্বাটে শরীর; লম্বা মাথা; আরো লম্বা ও দীর্ঘ ঠোঁট, সামনের অংশ বড়শির মত বাঁকানো; ঘাড়ের পিছনে ঝুটি; ডুবুরি হিসেবে দেহের অন্যান্য বিশেষত্ব আছে। এই গণে পৃথিবীতে ৫ প্রজাতি, বাংলাদেশে ১ প্রজাতি রয়েছে।
অশুভ সংকট
অশুভ সংকটের বিভিন্ন সংস্করণের প্রতিক্রিয়া তিনটি আকারে আসে: অপ্রমাণ, প্রতিরক্ষা এবং থিওডিসি। এই যুক্তিসমূহের বিরুদ্ধে বিস্তৃত পরিসরের প্রতিক্রিয়া তৈরি করা হয়েছে। দর্শনের অন্যান্য শাখা, যেমন ধর্মনিরপেক্ষ নীতিশাস্ত্র,  এবং বিবর্তনীয় নীতিশাস্ত্রে  অশুভ এবং তৎসংশ্লিষ্ট সমস্যা নিয়ে আলোচনা করা হয়। কিন্তু সাধারণত "অশুভ সংকটকে" ধর্মতাত্ত্বিক প্রসঙ্গেই উত্থাপিত করা হয়।
মার্গাস
প্রজাতিসমূহ
কিছু ফসিল সদস্যকেও এই গণের অন্তর্ভুক্ত করে বর্ণনা করা হয়েছে:
অশুভ সংকট
অশুভ সংকটকে একেশ্বরবাদী ধর্মগুলো যেমন খ্রিস্টধর্ম, ইসলাম এবং ইহুদিধর্মে তীব্রভাবে প্রয়োগ করা হয়, যেখানে এই ধর্মগুলোতে একজন মাত্র সর্বশক্তিমান, সর্বজ্ঞ এবং সর্বহিতকারী ঈশ্বরে বিশ্বাস করা হয়। কিন্তু "কেন অশুভ এর অস্তিত্ব আছে?' এই প্রশ্নটি নিয়ে অ-একেশ্বরবাদী বা বহুঈশ্বরবাদী ধর্মগুলোতেও অনেক আলোচনা হয়েছে যেগুলোর মধ্যে বৌদ্ধধর্ম, হিন্দুধর্ম ও জৈনধর্ম রয়েছে।
অশুভের তর্কশাস্ত্রীয় সমস্যা
এই যুক্তিটি মোডাস টলেন্স এর আকারে পরে, এবং যৌক্তিকভাবে বৈধ: যদি প্রতিজ্ঞা সত্য হয়, যদি উপসংহার প্রয়োজনীয়তা অনুসরণ করে। প্রথম প্রতিজ্ঞা সম্ভবপর এটা দেখানোর জন্য পরবর্তী সংস্করণগুলোর বিস্তৃতি করা যায়, যেমন এই আধুনিক উদাহরণটি:
এই যুক্তিগুলোর উভয়ই অশুভের দুরকম তর্কশাস্ত্রীয় সমস্যা প্রকাশ করে। এগুলো এটি দেখাবার চেষ্টা করছে যে গৃহীত প্রস্তাবগুলো যৌক্তিক স্ববিরোধে পর্যবসিত হয় এবং এর ফলে এগুলো পুরোপুরি সত্য হতে পারে না। বেশিরভাগ দার্শনিক বিতর্কে এই প্রস্তাবেই মনোনিবেশ করা হয়েছে যে, ঈশ্বরের অস্তিত্ব থাকতে পারে না, বা তিনি সকল অশুভকে প্রতিহত করতে চান না (প্রতিজ্ঞা ৩ এবং ৬), যেখানে আস্তিক্যবাদের সমর্থকগণ (যেমন লিবনিজ) বলেন, ঈশ্বর অধিকতর ভালর জন্য অশুভের সাথে খুব ভাল ভাবেই অস্তিত্ববান হতে পারেন।
সন্ন্যাসী রাজা
সন্ন্যাসী রাজা (১৯৭৫): পীযূষ বসু পরিচালিত এবং উত্তম কুমার অভিনীত একটি বিখ্যাত ভারতীয় বাংলা চলচ্চিত্র। চলচ্চিত্রটির প্রধান চরিত্র সূর্য কিশোর নাগ চৌধুরীর ভূমিকায় মহানায়ক উত্তম কুমার এবং বিপরীতে ইন্দু চরিত্রে সুপ্রিয়া চৌধুরী অভিনয় করেছেন। এই সিনেমাটি বিখ্যাত ভাওয়াল সন্ন্যাসী মামলা অবলম্বনে তৈরি হয়েছিল। ভাওয়াল এস্টেট বর্তমানে বাংলাদেশের গাজীপুর জেলায় অবস্থিত।
পটভুমি
জমিদার সূর্য কিশোর তার পরিবার ও সম্পত্তির দেখাশোনা করেন না নিজের জগতে মেতে থাকেন। ডাক্তার বিজয় চক্রবর্তী সূর্যের পারিবারিক বন্ধু এবং একই বাড়িতে থাকেন। সে সূর্যকে হত্যার পরিকল্পনা করে এবং সূর্যের স্ত্রী ইন্দুকে চুপ থাকতে বাধ্য করে। একটি জ্বলন্ত ঘাটে, একজন সন্ন্যাসী সূর্যের জীবন রক্ষা করেন, কিন্তু, তার বাড়িতে ফিরে তিনি দেখতে পান যে তার পুরো সম্পত্তি ইতিমধ্যেই ডঃ বিজয়ের দখলে রয়েছে। সূর্য কিশোর এখন তার হারানো সম্পত্তি পুনরুদ্ধারের পরিকল্পনা করেছে।
বক্স অফিস
ছবিটি নির্মাণ করতে খরচ হয় আট লক্ষ টাকা। প্রথম মুক্তিতেই এটি ৩৫ লক্ষ টাকা আয় করে এবং টানা ১৮ সপ্তাহ চলে। আশির দশকে ছবিটি পুনঃমুক্তি হলে এটি আবার ব্লকবাষ্টার হয় এবং সর্বমোট প্রায় ৭৭ লক্ষ টাকা আয় করে।
পূনঃনির্মাণ
এই ছবির তুমুল জনপ্রিয়তায় ১৯৭৭ সালে এটিকে দক্ষিন ভারতে তেলেগু ভাষায় পূনঃনির্মাণ করা হয় রাজা রমেশ নামে। ২০১৮ সালে জাতীয় পুরস্কার জয়ী পরিচালক সৃজিত মুখার্জী এর কাহিনী অবলম্বনেই বাংলা ভাষাতেই আবার একটি ছবি বানান যার নাম এক যে ছিলো রাজা। ছবিটি জাতীয় পুরস্কারও পায়।
অরুণোদয় সিং
অরুণোদয় সিং (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এরপর অরুণোদয়কে  সুধীর মিশ্র'র ইয়েহ শালী জিন্দেগী (২০১১), পূজা ভাট ''র জিস্‌ম ২ (২০১২), ডেভিড ধাওয়ান' র ম্যায় তেরা হিরো(২০১৪), মহেঞ্জোদারো (২০১৬) এবং থ্রিলার ফিল্ম পিজা তে দেখা গেছে।
প্রাক এবং ব্যক্তিগত জীবন
.
কর্মজীবন
২০০৯ সালে সিকান্দারে অভিনয়ের মাধ্যমে অরুনোদয়ের চলচ্চিত্র জীবন শুরু হয়।
alt= The Cast & Crew of 'Jism 2' poses for the camera|থাম্ব| দিনো মরিয়া, অরুণোদয় সিং, [[সানি লিওন, রণদীপ হুদা এবং অর্ক প্রভু মুখোপাধ্যায় জিসম ২ এর প্রচারণার সময়ে]]
রয় ফ্রেডেরিক্স
রয় ক্লিফটন ফ্রেডেরিক্স (Roy Fredericks; জন্ম: ১১ নভেম্বর, ১৯৪২ - মৃত্যু: ৫ সেপ্টেম্বর, ২০০০) ব্রিটিশ গায়ানার ব্লেয়ারমন্টে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ১৯৬৮ থেকে ১৯৭৭ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন রয় ফ্রেডেরিক্স। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যানরূপে মাঠে নামতেন।
খেলোয়াড়ী জীবন
টেস্ট ও একদিনের আন্তর্জাতিকের উভয় স্তরের ক্রিকেটেই ব্যাটিং সূচনা করতেন। মাত্র নয় বছরের খেলোয়াড়ী জীবনে ৪৩৩৪ টেস্ট রান তুলেছেন তিনি। সে তুলনায় ওডিআইয়ে বেশ বেমানান ছিল তার ব্যাটিং। ১২ খেলায় তিনি ৩১১ রান সংগ্রহ করেছিলেন।
প্রথম-শ্রেণীর ইংরেজ কাউন্টি ক্রিকেটে গ্ল্যামারগন এবং ব্রিটিশ গায়ানা ও গায়ানার প্রতিনিধিত্ব করেছেন। ১৯৭০-এর দশকের মাঝামাঝি সময়ে গর্ডন গ্রীনিজের সাথে সফলতম জুটি গড়ার পূর্বে বেশ কয়েকজনের সাথে উদ্বোধনী জুটি গড়েছিলেন। আক্রমণাত্মক ভঙ্গীমার অধিকারী ফ্রেডেরিক্স ফাস্ট বোলারদের বিপক্ষে নিজেকে বেশ ফুটিয়ে তুলতেন। এছাড়াও প্রথাগতভাবেও রান সংগ্রহ করতেন তিনি।
১৯৭৫-৭৬ মৌসুমে নিজস্ব সর্বোচ্চ টেস্ট রান ১৬৯ পার্থে স্বাগতিক অস্ট্রেলিয়ার বিপক্ষে তুলেন। দ্বিতীয় দিনের শুরুতেই অস্ট্রেলিয়া অল-আউট হলে মধ্যাহ্নভোজনের ৯০ মিনিট পূর্বে আট-বলে গড়া ১৪ ওভারে ওয়েস্ট ইন্ডিজ ১৩০/১ করে। মধ্যাহ্নভোজনের পর ফ্রেডেরিক্স মাত্র ৭১ বল খেলে সেঞ্চুরি করেন যা ঐ সময়ে দ্রুততম ছিল। খেলায় ওয়েস্ট ইন্ডিজ ইনিংসের ব্যবধানে জয় পায়।
সম্মাননা
ফর্বেস বার্নহাম সরকারের শাসনামলে গায়ানার ক্রীড়ামন্ত্রীর দায়িত্ব পালন করেছেন। ৫ সেপ্টেম্বর, ২০০০ তারিখে ৫৭ বছর বয়সে মার্কিন যুক্তরাষ্ট্রের নিউইয়র্কে তার দেহাবসান ঘটে।
কেন্দুয়া বাজার রেলওয়ে স্টেশন
কেন্দুয়া বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।
পরিষেবা
কেন্দুয়া বাজার রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
দ্য কলেজ অব ইলেকট্রিক্যাল অ্যান্ড ইঞ্জিনিয়ারিং
দ্য কলেজ অফ ইলেকট্রিক্যাল অ্যান্ড ইঞ্জিনিয়ারিং বা তড়িৎ ও যন্ত্রকৌশল কলেজ (সংক্ষেপে EME নামে পরিচিত) হল পাকিস্তানের জাতীয় বিজ্ঞান ও প্রযুক্তি বিশ্ববিদ্যলয়ের একটি বিশ্বমানের কলেজ।
সংক্ষিপ্ত বিবরণ
কলেজটি ক্যাডেটদের পাশাপাশি পাকিস্তান সেনাবাহিনীর কর্মকর্তাদের একাডেমিক এবং সামরিক প্রশিক্ষণের জন্য দায়ী। ইএমই থেকে স্নাতক পাস করার পরে ক্যাডেটরা পাকিস্তান মিলিটারি একাডেমী কাকুলের নিকটে ১ বছরের বিশেষ সামরিক প্রশিক্ষণে বা ইএমই সেন্টার কোয়েটাতে ৬ মাসের জন্য প্রশিক্ষণে যান এবং বৈদ্যুতিক ও মেকানিকাল ইঞ্জিনিয়ারিংয়ের পাকিস্তান সেনা বাহিনীতে যোগদানের জন্য ক্যাপ্টেন পদে পাস করেন। ক্যাম্পাসে সমস্ত ক্যাম্পাস সুবিধা, ছাত্রাবাস থাকার ব্যবস্থা, মিলনায়তন, একাডেমিক ব্লক, কনফারেন্স হল, স্পোর্টস কমপ্লেক্স এবং মেস সুবিধা রয়েছে। গ্রন্থাগারটি ৭০,০০০ খণ্ডের সংকলন সহ সম্পূর্ণ কম্পিউটারাইজড সুবিধা রয়েছে।
ইএমইতে খেলাধুলার সুবিধার মধ্যে রয়েছে তিনটি টেনিস কোর্ট, একটি বাস্কেটবল কোর্ট, একটি স্কোয়াশ কোর্ট, ব্যাডমিন্টন কোর্ট, ফুটবলের মাঠ, ক্রিকেট পিচ, একটি সুইমিং পুল, ঘোড়া রাইডিং ক্লাব এবং দুটি জিমনেসিয়াম রয়েছ। ইএমই ক্রিকেট এবং স্কোয়াশ দল ২০১৬ সালে আন্ত-নাস্ট শিরোপা জিতেছে।
ইতিহাস
১৯৫৭ সালের ১ এপ্রিল, কোয়েটায় ইএমই স্কুল হিসাবে ইলেকট্রিক্যাল অ্যান্ড মেকানিক্যাল ইঞ্জিনিয়ারিং কলেজ প্রতিষ্ঠা করা হয়। ১৯৬৯ সালে, ইএমই স্কুলকে কলেজের মর্যাদা দেওয়া হয়েছিল এবং বেসামরিক লোকেরাও ভর্তি হয়েছিল। ১৯৮১ সালে, একটি বিএসসি প্রোগ্রাম ইএমইতে শুরু হয়েছিল এবং এর কয়েক বছর পরে ১৯৮৪ সালের এপ্রিল মাসে, ইএমই কোয়েটা থেকে রাওয়ালপিন্ডির বর্তমান অবস্থানে চলে আসে।
১৯৭৭ সালে পেশোয়ার রোড রাওয়ালপিন্ডির পলিটেকনিক ইনস্টিটিউট জেনারেল জিয়া-উল-হক বন্ধ করে দিয়ে ইএমই কলেজে রূপান্তরিত করেছিলেন। ২০০৩ সালে, ইএমই আইএসও ৯০০১-২০০০ শংসাপত্র পেয়েছে। কলেজে ২০০৬ সালে পিএইচডি প্রোগ্রাম শুরু হয়েছিল।
অবস্থান
ক্যাম্পাসটি পেশোয়ার রোডে অবস্থিত, রাওয়ালপিন্ডি থেকে ১৩ কিমি এবং ইসলামাবাদ প্রাণকেন্দ্র থেকে ১৫ কিমি দূরে অবস্থিত। এটি  আয়তন জুড়ে অবস্থিত। ক্যাম্পাসটিতে প্রশিক্ষণ ব্লক, শিক্ষার্থী, অনুষদ এবং কর্মচারীদের থাকার থাকার ব্যবস্থা, স্টেডিয়াম, মিলনায়তন, ক্যাফে, মেস, জিমনেসিয়াম, মসজিদ, ডাকঘর, ব্যাংক, মুদি দোকান এবং একটি কল্যাণ দোকান রয়েছে।
শিক্ষার্থীদের অর্জন
ডিভরিম দ্বিতীয় হ'ল পাকিস্তানের প্রথম হাইব্রিড গাড়ি, ২০১০ সালে পাকিস্তানের ন্যাশনাল ইউনিভার্সিটি অফ সায়েন্সেস অ্যান্ড টেকনোলজি (নাস্ট)-এর শিক্ষার্থীদের দ্বারা ডিজাইন করা ও বানানো হয়েছিল। ২০১২ সালে, মেকানিকাল ইঞ্জিনিয়ারিং বিভাগের শিক্ষার্থীরা (আবদুল্লাহ মাসউদ, কামাল রহিম, উসমান ইরফান এবং সারিম) মালয়েশিয়ার কুয়ালালামপুরে অনুষ্ঠিত ইকো ম্যারাথনে একটি রোড-গ্রহণযোগ্য মিনি-গাড়ীর জন্য ৭২ কিলোমিটার / মাইল পথ অতিক্রমের রেকর্ড করেছে। ২০১৩ সালে ইউনিলিভার আয়োজিত "লিটন ট্যালেন্ট হান্ট" প্রতিযোগিতাটি বৈদ্যুতিক প্রকৌশল বিভাগের শিক্ষার্থীরা (আসাদ নাইম, মুজতবা হাসান রাজা, মহিদ নাবিল এবং তৈমুর ইজাজ) পুরস্কার জিতেছিলেন।
ইএমই প্রাক্তন অ্যাসোসিয়েশন (ইএমইএএ)
প্রাক্তন শিক্ষার্থীদের প্ল্যাটফর্ম গঠনের জন্য ২০০৫ সালে আনুষ্ঠানিকভাবে ইএমই অ্যালামনাই অ্যাসোসিয়েশন (ইএমইএএ) শুরু করা হয়েছিল। বছরের পর বছর ধরে, স্বেচ্ছাসেবীদের দৃঢ় প্রতিজ্ঞার উপর ভিত্তি করে ইএমইএএ একটি নিজস্ব প্রতিষ্ঠানে পরিণত হয়েছে। বর্তমানে সমিতিতে ২,৫০০-এরও বেশি প্রাক্তন সদস্য নিবন্ধিত রয়েছে। সমিতির সভাপতি এবং সাধারণ সম্পাদক নেতৃত্বে, তিনটি কমিটি (স্কলারশিপ মূল্যায়ন, তহবিল উত্থাপন এবং প্রাক্তন নেটওয়ার্ক এবং মিডিয়া কমিটি) সমর্থিত। ইএমইএএ-এর একটি স্থিতিশীল আর্থিক সহায়তা প্রোগ্রাম রয়েছে যার লক্ষ্য কলেজের অভাবী শিক্ষার্থীদের সহায়তা করা। এক বছরে দুটি সেশন হয়, অনুদানগুলো কঠোর মূল্যায়ন প্রক্রিয়া শেষে দেওয়া হয়। ইএমইএএ প্রতি বছর কলেজে প্রাক্তন শিক্ষার্থীদের পুনর্মিলনের ব্যবস্থা করে, সকল প্রাক্তন ছাত্র এবং প্রাক্তন অনুষদের সদস্যদের এই অনুষ্ঠানের জন্য আমন্ত্রিত করা হয়। ইএমইএএ কর্মজীবন এর পরামর্শও প্রদান করে এবং শিক্ষার্থীদের জন্য একটি শিক্ষণ নির্দেশনা প্রকাশ করে।
এসএই ইএমই অধ্যায়
এসএই ইএমই অধ্যায়টি মেকানিকাল ইঞ্জিনিয়ারিং বিভাগ পরিচালিত একটি ছাত্র সংগঠন। এটি বেশ কয়েকটি ইঞ্জিনিয়ারিং এবং প্রযুক্তিগত প্রতিযোগিতা অনুষ্ঠিত করেছে যাতে নৌকা তৈরির প্রতিযোগিতা এবং জনপ্রিয় ডিম-ড্রপ চ্যালেঞ্জ অন্তর্ভুক্ত রয়েছে। এটিতে মূলত মেকানিকাল ইঞ্জিনিয়ারিংয়ের ক্ষেত্রের বিষয় সম্পর্কিত ওয়ার্কশপ রয়েছে।
য়ে-শেস-রিন-ছেন
য়ে-শেস-রিন-ছেন (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। কালচক্র বিষয়ক তার অগাধ পান্ডিত্যের জন্য তিনি দুস-'খোর-বা   নামক উপাধি লাভ করেন।
সংক্ষিপ্ত জীবনী
য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তার পিতার নাম ছিল ফ্যুগ-পো-র্জে-ব্ত্সুন-স্ক্যাব্স । ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পণ্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তার উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা।
মির্জা গালিব (চলচ্চিত্র)
মির্জা গালিব হল সোহরাব মোদী পরিচালিত ও প্রযোজিত ভারতীয় হিন্দি ও উর্দু ভাষার জীবনীমূলক চলচ্চিত্র। এটি কবি মির্জা গালিবের জীবনী অবলম্বনে নির্মিত হয়েছে। এতে নাম ভূমিকায় অভিনয় করেন ভারত ভূষণ এবং তার প্রেমিকা চরিত্রে অভিনয় করেন সুরাইয়া। চলচ্চিত্রটি ২য় জাতীয় চলচ্চিত্র পুরস্কারে সর্ব ভারতের শ্রেষ্ঠ পূর্ণদৈর্ঘ্য চলচ্চিত্র বিভাগে রাষ্ট্রপতির স্বর্ণ পদক এবং শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক অর্জন করে। রাষ্ট্রপতি ভবনে এই চলচ্চিত্রের এক বিশেষ প্রদর্শনীর পর সুরাইয়া গাওয়া মির্জা গালিবের গজল এবং তার অভিনয়ের প্রশংসা করে তৎকালীন প্রধানমন্ত্রী জওহরলাল নেহরু তাকে বলেন, "আপনি গালিবকে ফিরিয়ে এনেছেন।"
বক্স অফিস
মির্জা গালিবা বক্স অফিসে ১,৭০,০০,০০০ রুপি আয় করে। এটি ১৯৫৪ সালের চতুর্থ শীর্ষ আয়কারী চলচ্চিত্র।
বানৌটা শিবসা
বাংলাদেশ নৌবাহিনী টাগ (সংক্ষেপেঃ বানৌটা) শিবসা বাংলাদেশ নৌবাহিনী কর্তৃক ব্যবহৃত একটি রূপসা-শ্রেণীর টাগবোট। এই জাহাজটি ডামেন গ্রুপ, নেদারল্যান্ডস এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।
ফাতিন শিদকিয়া
ফাতিন শিদকিয়া লুবিস (জন্ম: ৩০ জুলাই, ১৯৯৬; এছাড়াও ফাতিন শিদকিয়া এবং ফাতিন নামে পরিচিত) হলেন ইন্দোনেশিয়ার একজন গায়িকা ও অভিনেত্রী, যিনি ২০১৩ সালের মে মাসে ইন্দোনেশীয় এক্স ফ্যাক্টরের প্রথম আসরের শিরোপা জয়লাভ করেছিলেন, তিনি রোসা দ্বারা প্রশিক্ষিত প্রথম দুই বিজয়ীর একজন ছিলেন। বর্তমানে তিনি এক্স ফ্যাক্টর ইন্দোনেশিয়ার অন্যতম সফল বিজয়ীদের মধ্যে একজন। তিনি রেকর্ড লেবেল সনি মিউজিক এন্টারটেইনমেন্ট ইন্দোনেশিয়ার সাথে সংযুক্ত রয়েছেন।
এক্স ফ্যাক্টর জয়লাভের পর, ফাতিন তার আকু মেমিলিহ সেতিয়া নামক একটি একক গান প্রকাশ করেছিলেন, যা আইটিউনস ইন্দোনেশিয়ার এক নম্বর গানে পরিণত হয়েছিল। অতঃপর ফাতিন ফর ইউ নামে তার প্রথম অ্যালবাম প্রকাশ করেছেন, যা ইন্দোনেশিয়ার আইটিউনস তালিকায় প্রথম স্থান অধিকার করার পাশাপাশি উক্ত বছরে ইন্দোনেশিয়ার সবচেয়ে সফল অ্যালবামগুলোর একটি ছিল। উক্ত অ্যালবামের বেশ কয়েকটি গান এএমআই পুরস্কারের ৮টি বিভাগে মনোনয়ন পেয়েছিল, যার মধ্যে তিনি সেরা অ্যালবাম, সেরা নবাগত শিল্পী এবং সেরা পপ নারী সোলার শিল্পীসহ ৫টি পুরস্কার জয়লাভ করেছিলেন। ফর ইউ এবং উক্ত অ্যালবামের ৬টি একক গান শুধুমাত্র ইন্দোনেশিয়ায় ৫,০০,০০০ কপি বিক্রিত হয়েছিল। ২০১২ সালের ডিসেম্বর মাসে ফাতিন দিয়া দিয়া দিয়া নামে তার দ্বিতীয় একক গান প্রকাশ করেছিলেন, যা ইন্দোনেশিয়ায় জনপ্রিয় গানের তালিকায় ১৬তম স্থান অধিকার করার পাশাপাশি জনপ্রিয় এপিএম পুরস্কারের সর্বাধিক জনপ্রিয় গান বিভাগে পুরস্কার জয়লাভ করেছিল।
২০১৬ সালের আগস্ট মাসে, ফাতিন বেশ কয়েকটি আন্তর্জাতিক পুরস্কার জয়লাভ করেছিলেন, যার মধ্যে জার্মানির হামবুর্গের বার্কলেকার্ড এরিনাতে অনুষ্ঠিত ডাফ বামা সঙ্গীত পুরস্কারের "শ্রেষ্ঠ এশীয় নবাগত নারী শিল্পী" বিভাগে পুরস্কার জয় অন্যতম। এছাড়াও ফাতিন উক্ত অনুষ্ঠানে ইংরেজি ভাষায় তার প্রথম গান "আরে" পরিবেশন করেছিলেন এবং তিনি প্রথম ইন্দোনেশীয় গায়িকা হিসেবে ডাফ বামা সঙ্গীত পুরস্কার জয়লাভ করেছিলেন।
প্রারম্ভিক জীবন
ফাতিন শিদকিয়া লুবিস ইন্দোনেশিয়ার জাকার্তার দক্ষিণ জাকার্তায় জন্মগ্রহণ করেছেন এবং সেখানেই বসবাস করেন। তিনি এসএমএ নেগ্রী ৯৭ জাকার্তার একজন শিক্ষার্থী ছিলেন। তিনি মাত্র দুই বছর বয়স থেকেই তার মায়ের কাছ থেকে গানের প্রশিক্ষণ গ্রহণ করা শুরু করেছিলেন।
এশিয়ান বক্সিং চ্যাম্পিয়নশিপ (অপেশাদার)
এশিয়ান অপেশাদার বক্সিং চ্যাম্পিয়নশিপ হল এশিয়ার বক্সিং অপেশাদারদের জন্য সর্বোচ্চ প্রতিযোগিতা। থাইল্যান্ডের ব্যাংক্কে প্রথম টুর্নামেন্টটি ১৯৬৩ সালে অনুষ্ঠিত হয়েছিল।
রবীন মজুমদার
রবীন মজুমদার (১৯১৯—২৮ ডিসেম্বর, ১৯৮৩) ছিলেন একজন ভারতীয় গায়ক চলচ্চিত্র অভিনেতা ও নাট্য অভিনেতা। তিনি মূলত বাংলা ভাষায় গান করেছেন। গ্রামোফোনে একক কণ্ঠে তার গান বের হয়েছিল।
শৈশব জীবন
রবীন মজুমদার ১৯১৯ সালের ডিসেম্বরে হুগলির চোপা গ্রামে জন্মগ্রহণ করেন। তার বাবার নাম অমূল্যকুমার মজুমদার। বাবার চাকরির সুবাদে তিনি কাটিহারে বেড়ে উঠেন। ছোটকাল থেকেই তিনি সঙ্গীতের সাথে ছিলেন। বাবা তাঁকে একটি হারমোনিয়াম কিনে দেন। বারো-তেরো বছর বয়সে উত্তরবঙ্গ-রাজশাহী বিভাগ সঙ্গীত প্রতিযোগিতায় প্রথম হয়েছিলেন। পরে পণ্ডিত বীরেন নিয়োগীর কাছে গানের তালিম শুরু করেন। পরবর্তীতে তিনটে বিষয়ে লেটার মার্কস নিয়ে ম্যাট্রিক পাশ করে, কলকাতায় স্কটিশ চার্চ কলেজে বিজ্ঞান বিভাগে ভর্তি হন।
সঙ্গীত জীবন
১৯৩৯ সালে মেগাফোন রেকর্ডে রবীন মজুমদারে ‘আজি এ বিদায়ক্ষণে’ আর ‘ওগো অনেক দিনের কথা’ গান বের হয়, যার কথা লিখেছিলেন এম সুলতান ও সুর দেন ভবানীচরণ দাস। উদ্যোগটা ছিল সঙ্গীতাচার্য ভীষ্মদেব চট্টোপাধ্যায়ের। তাঁর কাছেই তখন গান শিখছিলেন রবীন। তবে ‘শাপমুক্তি’ তাঁকে জনপ্রিয়তা এনে দেয়।
শিল্পী-জীবনের প্রারম্ভ
১৯৪০ সালে স্কটিশ চার্চ কলেজ সোশ্যালের অনুষ্ঠানে প্রমথেশ বড়ুয়াকে আমন্রণ করে নিয়ে আসা হয়। অনুষ্ঠানের উদ্যোগক্তা ছাত্রদের প্রধান ছিলেন রবীন। তিনি সে দিন মঞ্চে ‘শাওন রাতে যদি...’ গানটি গেয়েছিলেন। প্রমথেশ গান শুনে অভিভূত হন ও বাড়িতে আমন্ত্রণ জানিয়ে চলচ্চিত্রে অভিনয়ের প্রস্তাব দেন।
কলেজ-জীবন শেষ হলে কাটিহারে ফিরে গিয়েই প্রতীক্ষায় ছিলেন। এক দিন ডাক এল কলকাতায় এসে যোগাযোগ করার। আসামাত্র খবর, প্রমথেশ বড়ুয়ার আগামী ছবিতে সে দিনের সেই রবীনই নায়ক-গায়ক হতে যাচ্ছেন। চলচ্চিত্রে প্রমথেশ বড়ুয়া তার নাম ‘রবীন্দ্রনাথ’ কেটে শুধু "রবীন" রাখেন।
কর্মজীবন
৭ সেপ্টেম্বর, ১৯৪০-এ মুক্তি পেয়েছিল ‘শাপমুক্তি’। ‘উত্তরা’ সিনেমায় ছবি মুক্তি পায়। প্রথম ছবিতেই নবীন নায়ক-গায়ককে বরণ করে নিলেন দর্শক। অনুপম ঘটকের সুরে রবীনের কণ্ঠে ‘বাংলার বধূ’, (সহশিল্পী: সুপ্রভা ঘোষ, শৈল দেবী), ‘এই ধরণীর ধূলির তলে’, ‘বনে নয় মনে রঙের আগুন’(সহশিল্পী: শৈল দেবী) গানগুলো শুরুতেই জনপ্রিয় হয়।
১৯৪৯ সালের ৫ নভেম্বর মুক্তি পায় দেবকী বসু পরিচালিত ‘কবি’। এটির মূল কাহিনিকার তারাশঙ্কর বন্দ্যোপাধ্যায় ছিলেন এই ছবির গীতিকার। রবীন মজুমদার ‘নিতাই কবিয়াল’ চরিত্রে অভিনয় করেন, তার সাথে ‘ঠাকুরঝি’ ও ‘বসন’-এর চরিত্রে যথাক্রমে অনুভা গুপ্তা ও নীলিমা দাস অভিনয় করেন। এরপর অনিল বাগচীর সুরে ‘কালো যদি মন্দ তবে, কেশ পাকিলে কান্দ কেনে’, ‘ও আমার মনের মানুষ গো’ বা ‘ও হায় রূপের ছটা’ গানগুলিতে রবীন মজুমদার কণ্ঠ দেন।
চলচ্চিত্রের পাশাপাশি তিনি মঞ্চাভিনয়ও করেছেন— ১৯৫২ সালের ‘সেই তিমিরে’ নাটক থেকে ১৯৮২ সালের ‘প্রজাপতি’ পর্যন্ত। এর মধ্যে ১৯৫৭ সালে মঞ্চেও ‘কবি’ নাটকে ‘নিতাই কবিয়াল’ হয়েছেন। অরুণকুমার সরকারের পরিচালনায় ‘গ্রীণ অ্যামেচার গ্রুপ’-এর হয়ে অনেক নাটকে অপেশাদার মঞ্চেও অভিনয় করেছেন। পাশাপাশি রেকর্ডে গেয়েছেন আধুনিক গান, রবীন্দ্রসঙ্গীত, দ্বিজেন্দ্রগীতি। ১৯৬০ সালে গাওয়া ‘এই যে এলাম শঙ্খনদীর তীরে’ ও ‘নানা রঙের দিনগুলি’-র মতো গানগুলো বেশ জনপ্রিয়তা পায়।
কমল - রবীন জুটি
রবীন মজুমদার সুরকার কমল দাশগুপ্ত-এর সুর করা অনেক গান গান। প্রেমেন্দ্র মিত্র-র কথায় ‘যোগাযোগ’ (১৯৪৩) ছবিতে ‘নাবিক আমার’, ‘এই জীবনের যত মধুর ভুলগুলি’, ‘নন্দিতা’ (১৯৪৪) ছবিতে প্রণব রায়ের কথায় ‘তুমি এসেছিলে জীবনে আমার’ গানসহ বহু গান। ১৯৪২ সালে কমলেরই সুরে ও প্রণব রায়ের কথায় ‘গরমিল’ ছবিতে নায়ক হয়ে গাওয়া এই কি গো শেষ দান গানটি গান, একই বছর তিনি আধুনিক গান ‘আমার আঁধার ঘরের প্রদীপ’ (কথা হীরেন বসু, সুর রবীন চট্টোপাধ্যায়) গানটি গান।
সত্যজিৎ-এর সঙ্গে
সত্তর দশকের শেষে শেখর চট্টোপাধ্যায়ে র পরিচালনায় দূরদর্শন-নাটক ‘আচার্য’-তে মুখ্য ভূমিকায় তিনি অভিনয় করেন। তার অভিনয় দেখে সত্যজিৎ রায় তার হীরক রাজার দেশে (১৯৮০) ছবিতে চরণদাস চরিত্রের জন্য নির্বাচিত করেন। সত্যজিৎ রায় রবীনকে জিজ্ঞেস করেছিলেন, তিনি গানটি গাইবেন কি না? উত্তরে তিনি বলেন, অনেক দিন ‘প্রফেশনালি’ (পেশাদারি) গান গাওয়া ছেড়ে দিয়েছেন। তখন সত্যজিৎ তাঁকে জিজ্ঞাসা করেন, যদি অমর পাল গানটি করেন, তাতে তাঁর কোনও আপত্তি আছে কি না। রবীন মজুমদার ‘‘বিন্দুমাত্র না’’ বলে উত্তর দেন। পরে অমর পাল কতই রঙ্গ দেখি দুনিয়ায় গানটি গান।
শেষ জীবন
১৯৫০-এর দশকের গোড়ার দিকে বেশ অসুস্থ হয়ে পড়েন, সুরকার নচিকেতা ঘোষ দীর্ঘ দিন নিজের কাছে রেখে চিকিৎসা ও সেবাশুশ্রুষা দিয়ে তাঁকে সুস্থ করে তুলেছিলেন। ১৯৭৬ সালে নচিকেতা ঘোষের মৃত্যুর পর ‘উল্টোরথ’ পত্রিকায় (সেপ্টেম্বর-অক্টোবর ১৯৭৬) সে কথা কৃতজ্ঞচিত্তে জানান তিনি। নচিকেতা তাঁকে বলতেন, ‘‘আমি তোমাকে আবার সুস্থ করে ইন্ডাস্ট্রির সামনে দাঁড় করাব, এ আমার প্রতিজ্ঞা।’’
২৮ ডিসেম্বর, ১৯৮৩ তিনি মৃত্যুবরণ করেন। মৃত্যুর পর তাঁর শেষ চলচ্চিত্র ‘উৎসর্গ’ মুক্তি পায় একই বছরে।
লাইনাস সেবাস্টিয়ান
লাইনাস গ্যাব্রিয়েল সেবাস্টিয়ান (জন্ম ২০ আগস্ট, ১৯৮৬) একজন ইউটিউবার, উপস্থাপক, প্রযোজক এবং লাইনাস মিডিয়া গ্রুপ এর প্রতিষ্ঠাতা।
লাইনাস পরিচিত তার তৈরি করা টেকনোলজি বিষয়ক ইউটিউব চ্যনালে গুলোর জন্য, যার মধ্যে লাইনাস টেক টিপস, টেক কুইকি এবং চ্যানেল সুপার ফান অন্যতম।  ২০০৭ থেকে ২০১৫ সাল বন্ধ হয়ে যাবার আগ পর্যন্ত কানাডিয়ান কম্পিউটার বিক্রেতা কোম্পানি এনসিআইএক্স (NCIX) এর টেকনোলজি বিষয়ক ভিডিওর উপস্থাপক হিসেবে কাজ করে। ২০১৫ সালে, Inc. magazine লাইনাস সেবাস্টিয়ান কে "Top 30 Power Players in Tech" এর মধ্যে ৪র্থ হিসেবে নির্বাচিত করে।
ফজিলা কায়সার
ফজিলা কায়সার ( বংশগত নাম কাজী ) একজন পাকিস্তানি টেলিভিশন অভিনেত্রী, প্রযোজক, লেখক এবং পাচক। তিনি চার দশকেরও বেশি সময় ধরে একজন স্বনাধন্য টেলিভিশন ব্যক্তিত্ব। একবার পাকিস্তানের ঐতিহ্যবাহী "পাশের বাড়ির মেয়ে" এর রূপকথার চরিত্র হিসাবে চিহ্নিত হয়েছিল, কাজী ১৯৮৮ সালে একটি ফ্যাশন মডেল হিসাবে খ্যাতি অর্জন করেছিলেন এবং ১৯৯১ সালে নাট্য শিল্পে প্রবেশ করেছিলেন।
প্রাথমিক জীবন এবং শিক্ষা
কায়সার সরকারি বিদ্যালয়ে পড়াশোনা করেছিলেন এবং উর্দু বিজ্ঞান কলেজে পড়াশোনা করেন এবং পরে করাচি বিশ্ববিদ্যালয় থেকে বিএ ডিগ্রি অর্জন করেন।
ব্যক্তিগত জীবন
তিনি প্রয়াত প্রবীণ অভিনেতা কাজী ওয়াজিদের কন্যা, এবং তাঁর স্বামী কায়সার খান নিজামণি নিজেই একজন বিখ্যাত অভিনেতা, পরিচালক এবং প্রযোজক।
কয়লা (চলচ্চিত্র)
কয়লা ১৯৯৭ সালের একটি বলিউড চলচ্চিত্র। ছবিটির কাহিনীকার, প্রযোজক ও পরচালক রাকেশ রোশন। ছবির প্রধান তিনটি চরিত্রে অভিনয় করেছেন শাহরুখ খান, মাধুরী দীক্ষিত ও অমরিশ পুরি। এছাড়াও কয়েকটি গুরুপ্তপুর্ণ চরিত্রে আছেন হিমানী শিভপুরি, জনি লিভার, অশোক সরাফ এবং কুনিকা। মহ্নিশ বেহল-কে একটি বৈশিষ্টমূলক অতিথি উপস্থিতি করা হয়। পরিচালক রাকেশ রোশনের পুত্র ঋত্বিক রোশন এই ছবির সহযোগী পরিচালক হিসেবে কাজ করেন।
বক্স-অফিস-ভারত ঘোষণা করে, ১৯৯৭ সালের সর্বোচ্চ আয়ের ছবিগুলোর মধ্যে কয়লা ছবিটি স্বল্প আয়ের একটি ছবি। ছবিতে 'ঘুঙ্গাতে ম্যায় চাঁদা হাই', 'তানহাই, তানহাই, তানহাই' এবং 'দেখা তুঝে তো, জিনে লাগে হাম' গানগুলোর জন্য ছবিটি শ্রোতাদের পছন্দের তালিকায় উঠে এসেছে।
কুন-স্পাংস-থুগ্স-র্জে-ব্র্ত্সোন-গ্রুস
কুন-স্পাংস-থুগ্স-র্জে-ব্র্ত্সোন-গ্রুস (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।
সংক্ষিপ্ত জীবনী
কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ নামক স্থানে জন্মগ্রহণ করেন। র্ক্যাং-'দুর  বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান  নামক স্থানে অবস্থিত বিহারে তিনি কালচক্র  বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান  নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।
সার্ভাইভার সিরিজ (২০১৮)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৮ সালের ১৮ই নভেম্বর তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলসের স্টেপলস সেন্টারে অনুষ্ঠিত হয়েছিল। এটি সার্ভাইভার সিরিজ কালানুক্রমিকের অধীনে প্রচারিত বত্রিশতম অনুষ্ঠান ছিল। আগের দুই বছরের মতো, এই অনুষ্ঠানের মূল প্রতিপাদ্য ছিল ব্র্যান্ডের এবং ব্র্যান্ডের কুস্তিগীরদের একে অপরের বিরুদ্ধে আধিপত্য স্থাপন। এই অনুষ্ঠানে একটি ম্যাচ ছাড়া সকল ম্যাচে র-এর কুস্তিগীরেরা স্ম্যাকডাউনের কুস্তিগীরদের বিরুদ্ধে লড়েছেন।
প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানে সর্বমোট তিনটি সার্ভাইভার সিরিজ এলিমিনেশন ম্যাচ (যার মধ্যে একটি প্রাক-প্রদর্শনে অনুষ্ঠিত হয়েছে) অনুষ্ঠিত হয়েছে। এই অনুষ্ঠানের সর্বশেষ শেষ ম্যাচে ডাব্লিউডাব্লিউই ইউনিভার্সাল চ্যাম্পিয়ন ব্রক লেজনার ডাব্লিউডাব্লিউই চ্যাম্পিয়ন ড্যানিয়েল ব্রায়ানকে হারিয়েছে। অন্যান্য শীর্ষস্থানীয় ম্যাচে, ডাব্লিউডাব্লিউই র নারী চ্যাম্পিয়ন রোন্ডা রাউজি ডিস্কোয়ালিফিকেশনের মাধ্যমে ডাব্লিউডাব্লিউই স্ম্যাকডাউন নারী চ্যাম্পিয়ন শার্লট ফ্লেয়ারকে এবং বাডি মারফি ডাব্লিউডাব্লিউই ক্রুজারওয়েট চ্যাম্পিয়নশিপ ম্যাচে মুস্তফা আলীকে হারিয়েছে। এই অনুষ্ঠানে আয়োজিত ব্র্যান্ডের মধ্যকার ৭টি ম্যাচের ৬টিতে জয়লাভ করেছে র, স্ম্যাকডাউনের একমাত্র জয়টি এসেছে প্রাক-প্রদর্শনে অনুষ্ঠিত ১০ জনের আন্তঃব্র্যান্ড ট্যাগ টিম এলিমিনেশন ম্যাচে।
স্টোরিলাইন
এভ্যুলেশন এ রোন্ডা রাউসি নিকি বেলা কে হারিয়ে তার র ওমেন্স চ্যাম্পিয়নশীপ টাইটেলটি রিটেইন করে। অন্যদিকে ওই ইভেন্টে বেকি লিঞ্চ শার্লট ফ্লেয়ার কে লাস্ট ওমেন স্ট্যান্ডিং ম্যাচে হারিয়ে তার স্ম্যাকডাউন ওমেন্স চ্যাম্পিয়নশীপ টাইটেল রিটেইন করে। সার্ভাইভার সিরিজ উপলক্ষে চ্যাম্পিয়ন বনাম চ্যাম্পিয়ন ম্যাচ সেট করা হয়। নভেম্বর ১২ "র" এর এপিসোডে বেকি এবং স্ম্যাকডাউন নারী রোস্টাররা "র" তে আক্রমণ করে। এবং বেকি রোন্ডা কে "Dis-arm-her" লক করে। আক্রমণের সময় নিয়া জ্যাক্স বেকি'র নাকে ঘুষি মারে ফলে বেকি ইঞ্জুরি হয়ে পড়ে। পরবর্তী স্ম্যাকডাউনে বেকি শার্লট কে তার স্থলে ম্যাচের জন্য নির্ধারণ করে।
ক্রাউন জুয়েলে এজে স্টাইলস সামোয়া জোকে হারিয়ে তার ডাব্লিউডাব্লিউই চ্যাম্পিয়নশিপ টাইটেল রিটেইন করে। অন্যদিকে ব্রক লেসনার ব্রোন স্ট্রোমেনকে হারিয়ে নতুন ইউনিভার্সাল চ্যাম্পিয়ন হয়। এর ফলে সার্ভাইভার সিরিজে এজে এবং লেসনার এর ম্যাচ নির্ধারিত হয়ে যায়। যেটিকে গত বছরের ইভেন্টের রিম্যাচ হিসেবে নির্ধারিত হয়। সার্ভাইভার সিরিজের আগের স্ম্যাকডাউনে ড্যানিয়েল ব্রায়ান এজে কে হারিয়ে নতুন ডাব্লিউডাব্লিউই চ্যাম্পিয়ন হয়। ড্যানিয়েল এই ম্যাচে হিল হয়ে যায়। ফলে এজে'র স্থলে সার্ভাইভার সিরিজে ব্রক লেসনারের সাথে ড্যানিয়েলের ম্যাচ সেট হয়।
ক্রাউন জুয়েলে দ্য বার (সিজারো এবং শেইমাস) বিগ শোর সহায়তায় দ্য নিউ ডে (বিগ ই, কফি কিংস্টন, জেভিয়ের উডস) কে হারিয়ে তাদের স্ম্যাকডাউন ট্যাগ টিম চ্যাম্পিয়নশীপ রিটেইন করে। অন্যদিকে এওপি নভেম্বর ৫ "র" এর এপিসোডে সেথ রলিন্স কে হারিয়ে নতুন র ট্যাগ টিম চ্যাম্পিয়ন হয়। তাদের মধ্যে সার্ভাইভার সিরিজে একটি ম্যাচ সেট করা হয়।
সুপার শো ডাউনে বাডি মার্ফি চেডরিক অ্যালেকজান্ডার কে হারিয়ে ক্রুসারওয়েট চ্যাম্পিয়ন হয়। অক্টোবর ৩১ তারিখ ২০৫ লাইভের এপিসোডে মুস্তফা আলী টনি নেসে কে হারিয়ে ক্রুসারওয়েট চ্যাম্পিয়নশীপের জন্য নাম্বার ওয়ান কন্টেনডার নির্বাচিত হয়। তাদের মধ্যে সার্ভাইভার সিরিজে একটি চ্যাম্পিয়নশীপ ম্যাচ সেট করা হয়।
প্রাক শো
ব্যাকস্টেজে নাটালিয়া এবং রুবি রিওট এর মধ্যে ব্রল হয় যার ফলে টিম র ওমেন্স এর ক্যাপ্টেন অ্যালেক্সা ব্লিস তাদের জায়গায় সাশা ব্যাংকস এবং বেইলি কে টিমে অন্তর্ভুক্ত করে।
মূল শো
মূল পে-পার-ভিউ শুরু হয় ওমেন্স টিম র (নিয়া জ্যাক্স, তামিনা, মিকি জেমস, সাশা ব্যাংকস এবং বেইলি) এবং ওমেন্স টিম স্ম্যাকডাউন (নাওমি, কারমেলা, আসুকা, সোনিয়া ডেভিল এবং ম্যান্ডি রোজ) এর ৫-অন-৫ সার্ভাইভার সিরিজ এলিমিনেশন ট্যাগ টিম ম্যাচ দিয়ে। শেষদিকে নিয়া জ্যাক্স আসুকা'র উপর তিনটি "Leg Drop" দিয়ে তাকে এলিমিনেট করে দেয়। এবং জ্যাক্স টিম র এর পক্ষে সোল সার্ভাইভার হয়ে যায়। টিম র এর স্কোর ১-০ করে।
ব্যাকস্টেজে র কমিশনার স্টেফনি ম্যাকম্যান এবং এক্টিং জেনারেল ম্যানেজার ব্যারন করবিন তাদের জয় উদ্‌যাপন করে। স্টেফনি বলে যদি র স্ম্যাকডাউন কে ধুয়ে দেয় তাহলে সে করবিন কে স্থায়ী জেনারেল ম্যানেজার করার চিন্তা ভাবনা করবে।
পরবর্তী ম্যাচে র এর ইন্টারকন্টিনেন্টাল চ্যাম্পিয়ন সেথ রলিন্স স্ম্যাকডাউনের ইউনাইটেড স্টেটস চ্যাম্পিয়ন শিনসুকে নাকামুরার মুখোমুখি হয়। ম্যাচে রলিন্স নাকামুরার উপর তিনটি "Suicide Dive" এবং "Springboard Clothsline" হিট করে পিন করতে যায় কিন্তু নিয়ারফল হয়। রলিন্স "Ripcord Knee" হিট করে কিন্তু নিয়ারফল হয়। নাকামুরা "Kinshasa" হিট করে কিন্তু নিয়ারফল হয়। শেষে রলিন্স "The Stomp" হিট করে ম্যাচ জিতে এবং র এর স্কোর ২-০ হয়।
এরপরের ম্যাচ হয় র ট্যাগ টিম চ্যাম্পিয়ন এওপি (রেজর এবং একাম) (সাথে ড্র্যাক ম্যাভরিক) আর স্ম্যাকডাউন ট্যাগ টিম চ্যাম্পিয়ন দ্য বার (শেইমাস এবং সিজারো) (সাথে বিগ শো) এর মধ্যে। ম্যাচের একপর্যায়ে শেইমাস রেজর কে "Brouge Kick" হিট করে পিন করতে গেলে ড্র্যাক রেজরের পা দড়িতে রেখে পিন ব্রেক করে। তখন সিজারো ড্র্যাকের পিছনে দৌড়ায়। ড্র্যাক দৌড়াতে গেলে বিগ শো'র সামনে পড়ে। তখন বিগ শো ড্র্যাক গলা ধরে তাকে রিং এপ্রোনে ঝুলিয়ে রাখে কিন্তু ছেড়ে দেয় যখন ড্র্যাক তার প্যান্ট ভিজিয়ে ফেলে। এই বিভ্রান্তির সুযোগে রেজর এবং একাম শেইমাস কে Neckbreaker/Powerbomb Combo দিয়ে ম্যাচ জিতে নেয়। এবং র এর স্কোর ৩-০ হয়।
এরপর ইভেন্টটির একমাত্র টাইটেল ম্যাচ হয় বাডি মার্ফি এবং মুস্তফা আলীর মধ্যে। যেখানে বাডি মার্ফি তার ক্রুসারওয়েট চ্যাম্পিয়নশীপ ডিফেন্স করে। শেষ দিকে মুস্তফা আলীর উপর "Murphy Law" হিট করে ম্যাচ জিতে তার টাইটেল রিটেইন করে বাডি মার্ফি।
পঞ্চম ম্যাচ অনু্ষ্ঠিত হয় পুরুষ টিম র (ড্রিউ ম্যাকেন্টায়ার, ফিন ব্যালর, ডল্ফ জিগলার, ব্রোন স্ট্রোমেন এবং ববি লাশলি) (সাথে লিও রাশ) এবং টিম স্ম্যাকডাউন (জেফ হার্ডি, দ্য মিজ, শেন ম্যাকম্যান, সামোয়া জো এবং রে মিস্টারিও) এর মধ্যে ৫-অন-৫ সার্ভাইভার সিরিজ এলিমিনেশন ট্যাগ টিম ম্যাচ। সবশেষে শেন কে "Running Powreslam" হিট করে এলিমিনেট করে টিম র এর পক্ষে জয় আনে। ম্যাকেন্টায়ার, ল্যাশলি, স্ট্রোমেন সোল সার্ভাইভার হয়। এবং র এর স্কোর ৪-০ করে। ম্যাচ শেষে করবিন এসে স্ট্রোমেন কে মারে এবং ল্যাশলি ও ম্যাকেন্টায়ার এর সাথে চলে যায়।
ব্যাকস্টেজে চার্লি কারুসো সেথ রলিন্স এর থেকে সাক্ষাতকার নেয়ার সময় রলিন্স কে জানায় সে তার ইন্টারকন্টিনেন্টাল চ্যাম্পিয়নশীপ টিএলসি:টেবি, ল্যাডার এবং চেয়ার এ ডীন অ্যামব্রোস এর সাথে ডিফেন্স করবে।
এরপরের ম্যাচে র ওমেন্স চ্যাম্পিয়ন রোন্ডা রাউসি স্ম্যাকডাউনের শার্লট ফ্লেয়ার এর মুখোমুখি হয়। ম্যাচের একপর্যায়ে রোন্ডা রিং সাইডে শার্লট কে মারতে গেলে শার্লট তাকে কেন্ডো স্টিক দিয়ে মারে। এবং ম্যাচটি ডিসকোয়ালিফিকেশন এর মাধ্যমে জিতে রোন্ডা। এবং র এর স্কোর ৫-০ হয়। ম্যাচ শেষে শার্লট রোন্ডা কে আবার কেন্ডো স্টিক দিয়ে মারে এবং হিল হয়ে যায়। ফ্লেয়ার রিংয়ে গিয়ে রোন্ডা কে চেয়ারের উপর "Natural Selection" হিট করে। ব্যাকস্টেজে যাওয়ার পূর্বে শার্লট রোন্ডার মাথা চেয়ারে ঢুকিয়ে "Stomp" দেয়।
প্রধান ম্যাচ
মেইন ইভেন্টে র এর ইউনিভার্সাল চ্যাম্পিয়ন্স ব্রক লেসনার (সাথে পল হেইম্যান) মুখোমুখি হয় স্ম্যাকডাউনের ডাব্লিউডাব্লিউই চ্যাম্পিয়ন ড্যানিয়েল ব্রায়ান এর সাথে। ম্যাচের শুরুতে লেসনার ব্রায়ান কে বেশ কয়েকটি সুপ্লেক্স দেয় এবং "F-5" হিট করে। পিন করতে গেলে ২য় কাউন্টে লেসনার ইচ্ছে করে পিন ব্রেক করে। লেসনার তাকে আরেকটি "F-5" দিতে গেলে তা ভুলে রেফারির গায়ে লাগে। ব্রায়ান তখন লেসনারকে একটি "Low Blow" দিয়ে "Running Knee" হিট করে। কিন্তু নিয়ারফল হয়। ব্রায়ান লেসনারের হাঁটুতে বারবার আঘাত করতে থাকে। রিংয়ের বাইরে ব্রায়ান "knee Slam" দেয়। রিংয়ে আসলে লেসনার ব্রায়ান কে "F-5 দেয়ার চেষ্টা করে কিন্তু পারে না। তখন ব্রায়ান তাকে "Yes Lock" হোল্ড করে। লেসনার তা থেকে মুক্ত হতে সক্ষম হয়। ব্রায়ান তখন "Triangle" হোল্ড করে কিন্তু লেসনার তা কাউন্টার করে F-5 হিট করে এবং ম্যাচ জিতে। এর মাধ্যমে র এর স্কোর ৬-০ হয়।
অ্যান্জো অ্যামোরের দূর্ঘটনা
এওপি এবং দ্য বার এর ম্যাচের সময় এরেনা তে ছদ্মবেশে উপস্থিত ছিল ডাব্লিউডাব্লিউইর এর সাবেক কুস্তিগীর অ্যান্জো অ্যামোরে। ঘটনাটি জানাজানি হলে সে তার ভিগ খুলে ফেলে এবং চেয়ার এর উপর লাফালাফি ও গান গেয়ে সিন ক্রিয়েট করার চেষ্টা করে। ডাব্লিউডাব্লিউই কর্তৃপক্ষ ঘটনাটি জানতে পারলে তাকে নিরাপত্তা কর্মীদের দ্বারা বের করে দেয়া হয়। এবং স্টেপলস এরেনা থেকে সাময়িক ভাবে নিষিদ্ধ করা হয়।
ট্যাগ টিম এলিমিনেশন ম্যাচ
দল
নারীদের এলিমিনেশন ম্যাচ
দল
পুরুষদের এলিমিনেশন ম্যাচ
দল
রেটিং
ডেভ মেল্টজার এই ইভেন্টটিকে রেটিং দিয়েছে। যেখানে সে মেইন ইভেন্টকে ৪.৫★ দিয়েছে। এছাড়াও মুস্তফা আলী এবং বাডি মার্ফি এবং রোন্ডা রাউসি আর শার্লট ফ্লেয়ার এর ম্যাচটি তার দ্বারা প্রশংসিত হয়েছে। সে এই দুইটি ম্যাচকে যথাক্রমে ৪★ এবং ৪.২৫★ রেটিং দিয়েছে। পুরুষ এবং নারী এলিমিনেশন ম্যাচ দুটি ৩.৭৫★ এবং ২.৭৫★ পেয়েছে। সেথ রলিন্স এবং শিনসুকে নাকামুরার ম্যাচটি ৩.৭৫★ পেয়েছে। আর প্রাক শো তে হওয়া ম্যাচকে তিনি ৩.৫★ দিয়েছেন।
অ্যাস্টন অ্যাগার
অ্যাস্টন চার্লস অ্যাগার (Ashton Agar; জন্ম: ১৪ অক্টোবর, ১৯৯৩) ভিক্টোরিয়ার মেলবোর্নে জন্মগ্রহণকারী অস্ট্রেলীয় ক্রিকেটার। বামহাতি অর্থোডক্স স্পিনার হিসেবেই অস্ট্রেলিয়া দলে তার অন্তর্ভুক্তি ঘটেছে। তবে, নিম্নসারির ব্যাটসম্যান হিসেবেও তার সুনাম রয়েছে। মূল দলে অন্তর্ভুক্ত না হয়েও ২০১৩ সালে ইংল্যান্ডে অনুষ্ঠিত অ্যাশেজ সিরিজের ১ম টেস্টে অভিষিক্ত হন অ্যাস্টন অ্যাগার।
ক্রিকেট জীবন
জুন, ২০১৩ সালে অস্ট্রেলিয়া এ দলের হয়ে ইংল্যান্ড, স্কটল্যান্ড ও আয়ারল্যান্ড সফরে যান। তার সঙ্গী ছিলেন পাকিস্তানি শরণার্থী ফাহাদ আহমেদ, যিনি জুলাই, ২০১৩ সালের শুরুতে অস্ট্রলিয়ার নাগরিকত্ব লাভ করেছেন, তাকে ২০১৩ সালের অ্যাশেজ সিরিজে দলের সদস্যের জন্য বিবেচনা করা হয়েছিল। নাথান লায়নের পর দলে দ্বিতীয় স্পিনারের জন্য একজনকে সফর থেকে নির্বাচনের ব্যবস্থা রাখা হয়েছিল। সফরে দারুণ সাফল্য লাভ করায় অ্যাগারকে ট্রেন্ট ব্রিজে অনুষ্ঠিত অ্যাশেজ সিরিজের ১ম টেস্টে অন্তর্ভুক্ত করে লায়নকে মাঠের বাইরে রাখা হয়। অভিষেককালীন তার বয়স ছিল ১৯ বছর ২৬৯ দিন, যা তাকে অস্ট্রেলিয়ার সর্বকনিষ্ঠ টেস্ট ক্রিকেটারদের তালিকায় দ্বাদশ স্থানে রাখে। এ তালিকায় প্রথম স্থানে রয়েছেন ১৯২৮-২৯ মৌসুমে ইংল্যান্ডের বিপক্ষে অভিষিক্ত হওয়া আর্চি জ্যাকসনের।
অভিষেকে একাদশ ব্যাটসম্যান হিসেবে খেলতে নেমে টেস্ট ইতিহাসে প্রথম অর্ধ-শতক, ৯৮ রান করে বিশ্বরেকর্ড গড়েন। এছাড়াও, ফিলিপ হিউজের সাথে জুটি গড়ে দশম উইকেটে বিশ্বরেকর্ড সৃষ্টি করেন।
নিম্ন মাধ্যমিক স্কুল সার্টিফিকেট
পরীক্ষা পরিচালনা
জুনিয়র স্কুল সার্টিফিকেট পরীক্ষা বাংলাদেশের সমগ্র দেশব্যাপী নয়টি শিক্ষা বোর্ডের অধীনে একযোগে অনুষ্ঠিত হয়। পরীক্ষার্থীরা তাদের প্রবেশপত্র নিজ নিজ প্রতিষ্ঠান প্রধানের নিকট থেকে পরীক্ষা আরম্ভের কমপক্ষে তিন দিন পূর্বে সংগ্রহ করতে হয়। প্রশ্নপত্রে উল্লিখিত সময় অনুযায়ী পরীক্ষা গ্রহণ করা হয়। সৃজনশীল ও বহুনির্বাচনী পরীক্ষায় একই উত্তরপত্র ব্যবহার করতে হয়। পরীক্ষার্থীদেরকে তাদের নিজ নিজ উত্তরপত্রের ওএমআর ফরমে তার পরীক্ষার রোল নম্বর, রেজিস্ট্রেশন নম্বর, বিষয় কোড ইত্যাদি যথাযথভাবে লিখে বৃত্ত ভরাট করতে হয়। যেহেতু ওএমআর ফরম ওএমআর মেশিন দিয়ে যাচাই করা হয় তাই উত্তরপত্র ভাঁজ করার ব্যাপারে নিষেধাজ্ঞা থাকে। পরীক্ষার্থীকে প্রত্যেক বিষয়ে স্বাক্ষরলিপিতে অবশ্যই স্বাক্ষর করতে হয় কেননা এর দ্বারা নিশ্চিত হওয়া যায় পরীক্ষার্থী পরীক্ষায় অংশ নিয়েছেন কিনা। প্রত্যেক পরীক্ষার্থী কেবল নিবন্ধনপত্রে বর্ণিত বিষয় বা বিষয়সমূহের পরীক্ষায় অংশগ্রহণ করতে পারবে। কোনো অবস্থায়ই ভিন্ন বিষয়ে পরীক্ষায় অংশগ্রহণ করা যায় না, কিংবা করলে তা বাতিল বলে গণ্য হয়। পরীক্ষার্থীরা পরীক্ষায় সাধারণ সায়েন্টিফিক ক্যালকুলেটর ব্যবহার করার অধিকার পেয়ে থাকেন। পরীক্ষায় নকল ঠেকাতে পরীক্ষা কেন্দ্রের সচিব ব্যতীত অন্য কারোই পরীক্ষা-কেন্দ্রে মোবাইল ফোন ব্যবহারে অনুমতি থাকে না। পরীক্ষার ফল প্রকাশের ১০ দিনের মধ্যে পুনঃনিরীক্ষণের জন্য এসএমএস-এর মাধ্যমে আবেদন করার সুযোগ থাকে।
পরীক্ষার কাঠামো
এ পরীক্ষার মোট ৬৫০ নম্বরের মধ্যে ১৭৫ নম্বরই রয়েছে বহুনির্বাচনী অংশে। বাংলা, সাধারণ বিজ্ঞান, সামাজিক বিজ্ঞান, ধর্মশিক্ষা, —এ ছয়টি বিষয়ে বহুনির্বাচনী অংশ থাকে। শিক্ষার্থীদের বহুনির্বাচনী ও রচনামূলক প্রশ্নের উত্তর একই খাতায় দিতে হয়। কোনো বিষয়ে কত নম্বরের বহুনির্বাচনী প্রশ্ন রয়েছে তা সাধারণত এরকম:
জেএসসি ২০১১
২০১১ খ্রিস্টাব্দের জুনিয়র স্কুল সার্টিফিকেট পরীক্ষায় ১৪ লাখ ৯০ হাজার ৪৫ জন শিক্ষার্থী অংশগ্রহণ করে এবং উত্তীর্ণ হয়ে ১২ লাখ ৩১ হাজার ৮৮০ জন। ঢাকা, রাজশাহী, কুমিল্লা, যশোর, চট্টগ্রাম, বরিশাল, সিলেট ও দিনাজপুর—এ আটটি সাধারণ শিক্ষা বোর্ডের পরিচালনায় জেএসসি পরীক্ষায় অনুষ্ঠিত হয়। ২০১১ খ্রিস্টাব্দের জুনিয়র স্কুল সার্টিফিকেট (জেএসসি) ও জুনিয়র দাখিল সার্টিফিকেট (জেডিসি) পরীক্ষায় ছাত্রদের চেয়ে ছাত্রীদের সংখ্যা সোয়া লাখ বেশি ছিল।
জুনিয়র দাখিল সার্টিফিকেট
জুনিয়র দাখিল সার্টিফিকেট বা জে.ডি.সি বা জেডিসি হল জুনিয়র স্কুল সার্টিফিকেট সমমানের একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। এই পরীক্ষায় অংশ নিতে হলে ৮ম শ্রেণীতে বাংলাদেশ শিক্ষা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। জুনিয়র দাখিল সার্টিফিকেট পরীক্ষা ২০১০ সাল হতে চালু হয় । জুনিয়র স্কুল সার্টিফিকেট পরীক্ষা বাংলাদেশের সমগ্র দেশব্যাপী আটটি শিক্ষা বোর্ডের অধীনে একযোগে অনুষ্ঠিত হয়
২০১৯
২০১৯ সালের নভেম্বর মাসে ঘূর্ণিঝড় বুলবুলের কারণে ৯, ১১ ও ১২ নভেম্বর তারিখে অনুষ্ঠিতব্য সকল জেএসসি ও জেডিসি পরীক্ষা সাময়িক স্থগিত করা হয়েছিল এবং পরীক্ষাগুলো ঘূর্ণিঝড়ের পরে অনুষ্ঠিত হয়েছিল।
২০২০
বিশ্বব্যাপী চলমান করোনাভাইরাস মহামারির কারণে ২০২০ সালের নিম্ন মাধ্যমিক স্কুল সার্টিফিকেট পরীক্ষা আয়োজিত হয়নি। শিক্ষাপ্রতিষ্ঠানগুলো নিজস্ব ব্যবস্থাপনায় অ্যাসাইনমেন্টভিত্তিক মূল্যায়নের মাধ্যমে শিক্ষার্থীদের নবম শ্রেণিতে উত্তীর্ণ করেছিল।
উসমান সিরাজুদ্দীন
উসমান সিরাজুদ্দীন ( عثمان سراج الدين, উসমান সিরাজউদ্দীন  ; ১২৫৮-১৩৫৭), যিনি অনুরাগীদের দ্বারা আখি সিরাজ নামে স্নেহপূর্ণভাবে পরিচিত, তিনি ছিলেন, তিনি ১৪ তম শতাব্দীর বাঙালি মুসলিম পণ্ডিত ছিলেন। তিনি চিশতী তরিকার সুফি ছিলেন এবং দিল্লির নিজামুদ্দিন আউলিয়ার শিষ্য ছিলেন। নিজামউদ্দীন আউলিয়ার জ্যেষ্ঠ শিষ্যদের মধ্যে একজন হিসেবে তিনি তার সঙ্গে দীর্ঘ বছর অতিবাহিত করেন এবং আয়না-ই-হিন্দ (এর  ভারতের আয়না ) উপনাম অর্জন করেন। তার মাজার পশ্চিমবঙ্গের গৌড়ের পিরানা পীর দরগা, প্রতি বছর লক্ষ লক্ষ ভক্তদের আকর্ষণ করে। সিরাজ এবং তার উত্তরসূরি, আলাউল হক, বাংলায় চিশতী অর্ডারের অগ্রগতির কৃতিত্ব।
প্রাথমিক জীবন এবং শিক্ষা
আব্দুল হক হক দেহলভী তাঁর আখবার আল আখিয়ারে উল্লেখ করেছেন, আখি সিরাজ গৌরির নাম; যা থেকে বোঝা যায় যে সিরাজ ছিলেন বাংলার গৌড়ের অধিবাসী। তিনি ১২৫৮ খ্রিস্টাব্দের কাছাকাছি সময়ে জন্মগ্রহণ করেছিলেন বলে মনে করা হয়, যখন এই অঞ্চলটি দিল্লি ভিত্তিক মামলুক রাজবংশের অধীনে ছিল।
যুবক হিসেবে সিরাজ দিল্লী ভ্রমণ করেন যেখানে তিনি বিশিষ্ট মুসলিম ব্যক্তিত্বদের অধীনে পড়াশোনা করেন। সিরাজ নিজামুদ্দিনের সাথে পড়াশোনা করেন এবং মাওলানা রুকন-দীন-এর কাছ থেকে শিক্ষা নেন। তিনি সেখানে কাফিয়া, মুফাসসাল, আল-কুদুরির মুখতার এবং মাজমা-উল-বাহরাইনের পড়াশোনা করেন । আমির খুরদ ((নিজামুদ্দিন আউলিয়ার শিষ্য এবং জীবনীকার এবং সেইসাথে সিয়ার উল-আউলিয়ার লেখকও) এই পাঠগুলিতে অংশ নিয়েছিলেন। সিরাজ অল্প সময়ের মধ্যে তার পড়াশোনা শেষ করে একজন দক্ষ পণ্ডিত হয়ে ওঠেন, এই ছিল তার শেখার আগ্রহ। তাকে তখন নিজামুদ্দিনের একজন সিনিয়র শিষ্য বানানোর কথা ছিল, কিন্তু তাকে জানানো হয়েছিল যে তিনি এখনও যথেষ্ট শিক্ষিত নন। ফলস্বরূপ, তাকে আরও ছয় মাস নিজামুদ্দিন আউলিয়ার আরেকজন সিনিয়র শিষ্য শেখ ফখর আদ-দীন জাররাদি দ্বারা ইসলামী বিজ্ঞান শিক্ষাদান করা হয়। নিজামুদ্দীনের নিকট নিজেকে উপস্থাপন করার পর, সিরাজ খিরকা খেলাফতে (উত্তরাধিকার) ভূষিত হন এর (প্রারম্ভসূচক আলখাল্লা) এবং তাকে ফার্সি Aina-ই-হিন্দ (ভারতের আয়না) উপাধি দেওয়া হয়েছিল।
পরবর্তী জীবন
খেলাফত পাওয়ার পর, সিরাজ চার বছর ধরে তার পরামর্শদাতা নিজামুদ্দিনের সঙ্গ দিল্লিতে থেকে যান, যদিও বছরে একবার তার মাকে দেখতে বাংলায় ফিরে আসেন। ১৩২৫ সালে তার (নিজামুদ্দিন) মৃত্যুর আগে নিজামুদ্দিন সিরাজকে প্রচারের জন্য বাংলায় ফিরে আসার নির্দেশ দেন। ১৩২৫ খ্রিস্টাব্দে সিরাজ নিজামুদ্দিনের বিছানায় উপস্থিত ছিলেন। তিনি ১৩২৮-১৩২৯ পর্যন্ত দিল্লিতে অবস্থান করেন, সুলতান মুহাম্মদ বিন তুঘলক রাজধানী দৌলতাবাদে স্থানান্তরিত করার পর এবং দিল্লির নাগরিকদের দেশত্যাগে বাধ্য করার পর তিনি গৌড়ের উদ্দেশ্যে রওনা হন।
বাংলায় পুনর্বাসনের পর, সুলতান শামসুদ্দীন ইলিয়াস শাহের সরকারের অধীনে সিরাজকে বাংলার দরবার পণ্ডিত করা হয়। সিরাজ একটি বিশাল ল্যাঙ্গার রান্নাঘর স্থাপন করেন যেখানে দরিদ্র ও দুস্থদের বিনামূল্যে খাবার বিতরণ করা হয়। তিনি নিজামুদ্দিনের লাইব্রেরি থেকে কিছু মূল্যবান বইও সঙ্গে নিয়ে এসেছিলেন এবং এই বইগুলি বাংলায় প্রথম চিশতি খানকাহের কেন্দ্রস্থল গঠন করেছিল। হযরত পান্ডুয়ায় আসার পরপরই আলাউল হক তার শিষ্য হন। সিরাজের প্রতি তার ভালোবাসা ও নিষ্ঠা এই ছিল যে, যখন তারা ভ্রমণ করত, যেমন তার আগে জালালুদ্দিন তাবরিজীর মতো, আলাউল হক তার মাথায় গরম খাবারের একটি কলা নিয়ে যেতেন যদিও এটি তার চুল পুড়িয়ে ফেলত, যাতে সে তার শিক্ষককে গরম খাবার দিতে পারে।
তিনি সারা জীবন বাংলায় বসবাস করতেন এবং কাজ করতেন এবং তিনি বিয়েও করেছিলেন। তার এক মেয়ে পরে তার শিষ্য আলাউল হককে বিয়ে করে। তার সহকর্মী আমির খুরদ বলেছিলেন যে তিনি বাংলার মানুষের কাছ থেকে দারুণ সম্মান অর্জন করেছেন এবং "তার আধ্যাত্মিক তেজ দিয়ে সমগ্র অঞ্চলকে আলোকিত করেছেন।"
মৃত্যু এবং উত্তরাধিকার
১৩৫৭ সালে, আখি সিরাজ মারা যান এবং তাকে লখনৌতির একটি শহরতলিতে সাদুল্লাহপুরে সমাহিত করা হয়। সিরাজের স্থলাভিষিক্ত হন আলাউল হক ।
কথিত আছে যে তিনি শেখ নিজামুদ্দিন আউলিয়ার কাছ থেকে প্রাপ্ত খিরকা (পোশাক) সাগর দীঘির (জলাধার) উত্তর-পশ্চিম কোণে দাফন করেছিলেন এবং তাকে সেই কাপড়ের টুকরোর কাছাকাছি দাফন করার আদেশ দিয়েছিলেন। তার ইচ্ছানুযায়ী তার সমাহিত পোশাকের কাছে তাকে দাফন করা হয় এবং তার কবরের উপরে একটি সমাধি তৈরি করা হয়। সমাধি নির্মাণের তারিখ জানা যায় না, কিন্তু এর প্রবেশদ্বারগুলির সাথে সংযুক্ত দুটি শিলালিপি থেকে বোঝা যায় যে, প্রবেশদ্বারগুলি ১৬ তম শতাব্দীতে সুলতান আলাউদ্দিন হোসেন শাহ এবং পরে সুলতান নাসিরুদ্দিন নুসরাত শাহ দ্বারা নির্মিত হয়েছিল। হোসেন শাহ মাজারেও সিকায়া (পানির ফোয়ারা) নির্মাণ করেছিলেন। তার উরসে প্রতিবছর ঈদুল ফিতর (১ ও ২ শাওয়াল) স্মরণ করা হয় এবং তার সমাধি আজও অনেকে পরিদর্শন করেন। এই অনুষ্ঠানের সময় জাহানিয়ান জাহাঙ্গশতের পতাকা (যা জালালউদ্দিন তাবরিজীর দরগায় রাখা আছে) এবং নূর কুতুব আলমের হাতের ছাপ সিরাজের সমাধিতে নিয়ে যাওয়া হয়।
রিতেশ দেশমুখ
রিতেশ দেশমুখ (জন্মঃ ১৭ ডিসেম্বর ১৯৭৮; সংক্ষেপেঃ রিতেশ) হচ্ছেন একজন ভারতীয় চলচ্চিত্র অভিনেতা, প্রযোজক এবং স্থপতি। তিনি হিন্দী এবং মারাঠা চলচ্চিত্রে অভিনয়ের জন্য সুপরিচিত। রিতেশ প্রয়াত রাজনীতিবীদ বিলাসরাও দেশমুখ এবং বৈশালী দেশমুখ-এর পুত্র।
রিতেশ ২০০৩ সালে কে. বিজয়া ভাস্কর পরিচালিত তুঝে মেরি কসম চলচ্চিত্রে অভিনয়ের মাধ্যমে অভিনয় জীবন শুরু করেন; চলচ্চিত্রটিতে তার বিপরীতে অভিনয় করেন জেনেলিয়া ডি'সুজা। কিন্তু ব্যাপক পরিচিতি পেতে তাকে ২০০৪ সাল পর্যন্ত অপেক্ষা করতে হয়। রম্য চলচ্চিত্র মাস্তি তাকে খ্যাতি এনে দেয় এবং তিনি বেশ কিছু পুরষ্কারের মনোনয়ন লাভ করেন। ২০১৩ সালে রিতেশ মারাঠি চলচ্চিত্র বালাক পালাক প্রযোজনার মাধ্যমে প্রযোজক হিসাবে আত্মপ্রকাশ করেন।
মধুবনী জেলা
থাম্ব|বিহারের একটি গ্রামে মাঠ মধুবনী জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর মধুবনী। মধুবনী জেলা বিহারের দারভাঙ্গা বিভাগের অন্তর্গত।
ইতিহাস
১৯৭২ সালে দারভাঙ্গা জেলা ভেঙ্গে মধুবনী জেলা গঠিত হয়।
ভূগোল
মধুবনী জেলার আয়তন । এই জেলার আয়তন বাহামার নর্থ অ্যান্ড্রোস দ্বীপের প্রায় সমান।
অর্থনীতি
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম নথিভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিলের অধীনে অনুদান পেয়ে থাকে মধুবনী জেলা তার মধ্যে অন্যতম।
জনপরিসংখ্যান
২০১১ সালের জনগণনা অনুসারে, মধুবনী জেলার জনসংখ্যা ৪,৪৭৬,০৪৪। এই জেলার জনসংখ্যা ক্রোয়েশিয়া রাষ্ট্র বা মার্কিন যুক্তরাষ্ট্রের লুসিয়ানিয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩৭তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৫.১৯%। মধুবনী জেলার লিঙ্গানুপাতের হার প্রতি ১০০০ পুরুষে ৯২৫ জন মহিলা এবং সাক্ষরতার হার ৪৩.৩৫%।
বিভাগ
মধুবনী জেলা পাঁচটি মহকুমায় বিভক্ত। এগুলি হল: মধুবনী, জয়নগর, বেনিপাত্তি, ঝঞ্ঝারপুর ও ফুলপরস।
ওসমান আল ওমির
ওসমান আল ওমির (জন্ম ১৯৫০) ( আরবি :عثمان العمير) একজন সৌদি বংশোদ্ভূত ব্রিটিশ ব্যবসায়ী, সাংবাদিক এবং সম্পাদক। তাকে সৌদি আরবের বাদশাহ সালমান এবং বাদশাহ ফাহদ, বাদশাহ হাসান দ্বিতীয় এবং হাসান বিন তালাল সহ প্রাক্তন শাসকদের ঘনিষ্ঠ বলে মনে করা হয়।
প্রাথমিক জীবন এবং শিক্ষা
আল ওমির ১৯৫০ সালে আল জুলফি তে জন্মগ্রহণ করেন। তার বাবা আল জুলফির একটি মসজিদের কিতাব শিক্ষক ছিলেন। আল ওমির মদিনা বিশ্ববিদ্যালয়ের একজন স্নাতক।
সাংবাদিকতা
আল ওমির ১৯৭০ এর দশকের গোড়ার দিকে সৌদি আরবের আল জাজিরা সংবাদপত্রের জুনিয়র ক্রীড়া সংবাদদাতা হিসাবে তার কর্মজীবন শুরু করেন। শীঘ্রই, তিনি পত্রিকাটির ব্যবস্থাপনা সম্পাদক এবং লন্ডন সংবাদদাতা হন। তার লন্ডনে কাজের সময়, তিনি ইংরেজি ভাষা অধ্যয়ন করেন, এবং তার মেয়াদ ১৯৮৩ সাল পর্যন্ত স্থায়ী হয় এরপর তিনি ১৯৮৩ থেকে ১৯৮৭ সাল পর্যন্ত দ্য মাজাল্লা ম্যাগাজিনের প্রধান সম্পাদক হিসেবে দায়িত্ব পালন শুরু করেন। এরপর, তিনি আলশারক আলাওসাতের  প্রধান সম্পাদক  হন  এবং দশ বছর এই পদে কাজ করেন। মাজাল্লা এবং আলশারক আলাসাত উভয়ই সৌদি গবেষণা ও বিপণন গ্রুপের মালিকানাধীন। তিনি আল ইয়াউমের প্রধান সম্পাদক হিসেবেও কাজ করেন এবং আল জাজিরাহ-এর পরিচালনা পর্ষদের সদস্য ছিলেন। তার সাংবাদিকতা কর্মজীবনে, তিনি জর্জ ডব্লিউ বুশ, মার্গারেট থ্যাচার, হেলমুট কোহল, জ্যাক শিরাক, কিং ফাহদ এবং গর্বাচেভ সহ বিশ্বের বড় বড় নেতাদের সাক্ষাত্কার নিয়েছেন।
21 মে 2001-এ, তিনি লন্ডনে অবস্থিত প্রথম স্বাধীন আরবি ই-সংবাদপত্র এলাফ চালু করেন। ওয়েবসাইটের কেন্দ্র হিসেবে লন্ডনকে বেছে নেওয়ার কারণ ছিল সৌদি আরবের সেন্সরশিপ নিয়ম থেকে মুক্ত হওয়া এবং উদার দৃষ্টিভঙ্গি, বিশেষ করে ধর্মীয় উগ্রবাদের বিরোধিতা করা। আল ওমির এলাফে তার সাক্ষাত্কার চালিয়ে যাচ্ছেন। জুলাই 2013 সালে তিনি বাহরাইনের শাসক রাজা হামাদের সাক্ষাৎকার নেন।
ক্লিও ভ্যালেন্টিয়েন
ক্লিও ভ্যালেন্টিয়েন (জন্ম: ১৫ জানুয়ারী, ১৯৮৬) একজন আমেরিকান পর্নোগ্রাফিক চলচ্চিত্র অভিনেত্রী।